તિરુવનંતપુરમ- પૂરનો ભોગ બનેલા લોકો માટે સંયુક્ત આરબ અમિરાત (UAE) પાસેથી નાણાકીય સહાય લેવી કે નહીં તે વિશે કેરળ સરકાર કેન્દ્ર સરકાર સાથે ઉચ્ચસ્તરીય ચર્ચા કરશે. આ અંગેની માહિતી કેરળના મુખ્યપ્રધાન પી. વિજયન દ્વારા આપવામાં આવી છે. આપને જણાવી દઈએ કે, પૂરનો ભોગ બનેલા લોકોને મદદ કરવા માટે UAE દ્વારા આશરે 700 કરોડ રુપિયાની સહાયની જાહેરાત કરવામાં આવી છે. પરંતુ મળતી માહિતી મુજબ કેન્દ્ર સરકાર કોઈ પણ વિદેશી નાણાકીય સહાય મેળવવાની તરફેણમાં નથી.